32005D0840
L 312/63
JURNALUL OFÍCIAL AL UNIUNII EUROPENE
DECIZIA COMISIEI
din 25 noiembrie 2005
de modificare a Deciziei 2004/4/CE de autorizare a statelor membre în vederea adoptării provizorii de măsuri urgente de protecție împotriva răspândirii Pseudomonas solanacearum (Smith) Smith provenind din Egipt
[notificată cu numărul C(2005) 4525]
(2005/840/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (1), în special articolul 16 alineatul (3),
întrucât:
(1)
În conformitate cu Decizia 2004/4/CE a Comisiei (2), tuberculii de Solanum tuberosum L., originari din Egipt, nu pot să fie, în principiu, introduși în Comunitate. Cu toate acestea, pentru anul de import 2004/2005, este autorizată introducerea în Comunitate a acestor tuberculi provenind din „zone indemne”, sub rezerva anumitor condiții.
(2)
Pe parcursul anului de import 2004/2005, s-au înregistrat mai multe cazuri de Pseudomonas solanacearum (Smith) Smith, ceea ce a avut ca rezultat interzicerea tuturor exporturilor de cartofi din Egipt în Comunitate, începând cu 6 aprilie 2005.
(3)
Egiptul a prezentat un raport cu privire la originea acestor evenimente. Concluzia principală este că este necesară adoptarea unor măsuri mai stricte pentru producători, inspectori, exportatori și unități de condiționare care nu respectă instrucțiunile aplicabile exporturilor de cartofi destinate Comunității. Anumite măsuri au fost luate deja în Egipt.
(4)
Este necesar să se stabilească, la nivel comunitar, cerințe menite să asigure eficacitatea controalelor și inspecțiilor cartofilor desfășurate în Egipt în unitățile de condiționare și în portul de expediere, înainte de exportul către Comunitate.
(5)
În lumina informațiilor furnizate de Egipt, Comisia a stabilit că nu există nici un risc de răspândire a Pseudomonas solanacearum (Smith) Smith în legătură cu introducerea în Comunitate a tuberculilor de Solanum tuberosum L. provenind din zone indemne din Egipt, cu respectarea anumitor condiții.
(6)
Prin urmare, este necesar să se autorizeze, pentru anul de import 2005/2006, introducerea în Comunitate a tuberculilor de Solanum tuberosum L. originari din zonele indemne din Egipt, cu respectarea anumitor condiții.
(7)
Prin urmare, este necesară modificarea Deciziei 2004/4/CE în consecință.
(8)
Măsurile prevăzute de prezenta decizie sunt conforme cu avizul Comitetului permanent fitosanitar,
ADOPTĂ PREZENTA DECIZIE:
Articolul 1
Decizia 2004/4/CE se modifică după cum urmează:
1.
Articolul 2 se modifică după cum urmează:
(a)
la alineatul (1), anii „2004/2005” se înlocuiesc cu anii „2005/2006”;
(b)
la alineatul (2), anii „2004/2005” se înlocuiesc cu anii „2005/2006”.
2.
La articolul 3, anii „2004/2005” se înlocuiesc cu anii „2005/2006”.
3.
La articolul 4, data de „30 august 2005” se înlocuiește cu data de „30 august 2006”.
4.
La articolul 7, data de „30 septembrie 2005” se înlocuiește cu „30 septembrie 2006”.
5.
Anexa se modifică după cum urmează:
(a)
la punctul 1 litera (b) punctul (iii), anii „2004/2005” se înlocuiesc cu anii „2005/2006”;
(b)
la punctul 1 litera (b) punctul (iii) a doua liniuță, data de „1 ianuarie 2005” se înlocuiește cu data de „1 ianuarie 2006”;
(c)
la punctul 1 litera (b) punctul (iii), se adaugă a treia liniuță, formulată după cum urmează:
„-
au făcut obiectul unei supravegheri oficiale de la sosirea lor în unitatea de condiționare până la ambalarea lor în saci sigilați, astfel cum se menționează la punctul (1) litera (b) punctul (x).”;
(d)
punctul 1 litera (b) punctul (v) se înlocuiește cu următorul text:
„(v)
imediat înainte de exportul lor în Comunitate, au făcut obiectul, în portul de expediere, al unei inspecții oficiale realizate pe un eșantion de 400 de tuberculi provenind din fiecare zonă indemnă, prelevat dintr-un număr minim de zece saci pentru fiecare zonă indemnă;”;
(e)
la punctul 1 litera (b) punctul (xii), data de „1 ianuarie 2005” se înlocuiește cu data de „1 ianuarie 2006”;
(f)
la punctul 5 al doilea paragraf, anii „2004/2005” se înlocuiesc cu anii „2005/2006”.
Articolul 2
Prezenta decizie se adresează statelor membre.
Adoptată la Bruxelles, 25 noiembrie 2005.